
 21.2.2019
 BG
 Официален вестник на Европейския съюз
 L 50/1
 РЕГЛАМЕНТ ЗА ИЗПЪЛНЕНИЕ (ЕС) 2019/295 НА КОМИСИЯТА
 от 20 февруари 2019 година
 за изменение на Регламент за изпълнение (ЕС) No 1011/2014 по отношение на образеца за отчетите и образеца на заявление за плащане, включващ допълнителна информация за финансовите инструменти
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) No 1083/2006 на Съвета (1), и по-специално член 41, параграф 4, член 131, параграф 6 и член 137, параграф 3 от него,
 като има предвид, че:
 (1)
 В приложение VI към Регламент за изпълнение (ЕС) No 1011/2014 на Комисията (2), в съответствие с член 131, параграф 6 от Регламент (ЕС) No 1303/2013, е установен образецът на заявление за плащане, включващ допълнителна информация за финансовите инструменти. По отношение на авансовите плащания, извършени в контекста на държавната помощ, в допълнение 2 към горепосоченото приложение се уточняват сумите от тези авансови плащания, извършени и впоследствие съответно покрити или не от разходите, платени от бенефициерите в рамките на определен период от време, които следва да бъдат включени в заявленията за плащане.
 (2)
 С Регламент (ЕС, Евратом) 2018/1046 на Европейския парламент и на Съвета (3) бе изменено определението за „бенефициер“ в Регламент (ЕС) No 1303/2013 на Съвета. С него бе изменен също така член 131, параграф 3 от Регламент (ЕС) No 1303/2013, в който понастоящем се предвижда, че при държавна помощ публичното финансиране, съответстващо на разхода, включен в дадено заявление за плащане, е изплатено на бенефициерите от структурата, предоставяща помощта, или — когато държавата членка е решила, че бенефициер е структурата, предоставяща помощта по член 2, параграф 10, буква а) — е изплатено от бенефициера на структурата, получаваща помощта. Вследствие на тези промени допълнение 2 към приложение VI към Регламент за изпълнение (ЕС) No 1011/2014 следва да бъде съответно изменено.
 (3)
 В приложение VII към Регламент за изпълнение (ЕС) No 1011/2014 на Комисията, в съответствие с член 137, параграф 3 от Регламент (ЕС) No 1303/2013, е установен образецът за отчетите. По отношение на авансовите плащания, извършени в контекста на държавната помощ, в допълнение 7 към горепосоченото приложение се уточнява размерът на сумите от тези авансови плащания, извършени и впоследствие съответно покрити или не от разходите, платени от бенефициерите в рамките на определен период от време, които следва да бъдат включени в отчетите.
 (4)
 По отношение на общия размер на допустимите разходи, записани в счетоводните системи на сертифициращия орган, включени в заявленията за плащане, член 137, параграф 1, буква а) от Регламент (ЕС) No 1303/2013 препраща към член 131 от същия регламент. Вследствие на промените